ΑΠΟΦΑΣΕΙΣ
Αριθμ. 9023
Αναγνώριση του φυσικού πόρου «νερό πηγής Ιωάννη και Νικόλαου Μπαλαλά στα Λουτρά Αιδη-
ψού» ως ιαματικού.
Η ΑΝΑΠΛΗΡΩΤΡΙΑ ΥΠΟΥΡΓΟΣ ΟΙΚΟΝΟΜΙΑΣ,
ΑΝΑΠΤΥΞΗΣ ΚΑΙ ΤΟΥΡΙΣΜΟΥ
Έχοντας υπόψη:
1. Το Ν. 3270/2004 «Αρμοδιότητες του Υπουργείου
Τουριστικής Ανάπτυξης και θέματα τουρισμού» (Φ.Ε.Κ.
187/Α'), όπως τροποποιήθηκε και ισχύει.
2. Το Π.δ. 112/2014 (ΦΕΚ 179/Α') «Οργανισμός Υπουργείου Τουρισμού», όπως ισχύει.
3. Τα άρθρα 2 και 3 του Π.δ. 70/2015 (Φ.Ε.Κ. 114/Α')
περί ανασύστασης και μετονομασίας Υπουργείων, με τα
οποία το Υπουργείο Οικονομίας, Υποδομών, Ναυτιλίας
και Τουρισμού μετονομάζεται σε Υπουργείο Οικονομίας,
Ανάπτυξης και Τουρισμού.
4. Το Π.δ. 73/2015 (Φ.Ε.Κ. 116/Α') «Διορισμός Αντιπροέδρου της Κυβέρνησης, Υπουργών, Αναπληρωτών
Υπουργών και Υφυπουργών».
5. Την υπ' αριθμ. Υ7/25.09.2015 απόφαση του Πρωθυπουργού «Ανάθεση αρμοδιοτήτων στην Αναπληρώτρια
Υπουργό Οικονομίας, Ανάπτυξης και Τουρισμού, Έλενα
Κουντουρά» (Φ.Ε.Κ. 2109/Β').
6. Την υπ' αριθμ. 19992/29.09.2015 Κοινή Απόφαση
του Πρωθυπουργού και του Υπουργού Οικονομίας, Ανάπτυξης και Τουρισμού «Διορισμός Γενικού Γραμματέα
Τουριστικής Πολιτικής και Ανάπτυξης του Υπουργείου
Οικονομίας, Ανάπτυξης και Τουρισμού (πρώην Υπουργείο Τουρισμού).» (Φ.Ε.Κ. 704/Υ.Ο.Δ.Δ.).
7. Το Ν. 3861/2010(Φ.Ε.Κ 112/Α') «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες
διατάξεις».
8. Τις διατάξεις του Ν. 3498/2006 (Φ.Ε.Κ. 230/Α') και
ειδικότερα των άρθρων 4 και 5 αυτού, όπως ισχύουν.
9. Την υπ' αριθμ. 16655/22-12-2006 απόφαση Υπουργού Τουριστικής Ανάπτυξης «Διαδικασία αναγνώρισης
ιαματικών φυσικών πόρων» (Φ.Ε.Κ. 1932/Β'), όπως τροποποιήθηκε με την υπ' αριθμ. 17414/02-10-2009 (Φ.Ε.Κ.
2215/Β') όμοια απόφαση, την υπ' αριθμ. 1721/04-022013 (Φ.Ε.Κ. 188/Β') και 22527/06.11.2014 (Φ.Ε.Κ. 2997/Β')
όμοια τροποποιητική απόφαση Υπουργού Τουρισμού.
10. Την υπ' αριθμ. 13421/01-10-2012 απόφαση Υπουργού Τουρισμού «Συγκρότηση της Επιτροπής Προστα-
σίας Ιαματικών Φυσικών Πόρων του άρθρου 10 του
Ν. 3498/2006 (Φ.Ε.Κ. Α'230)» (Φ.Ε.Κ. 461/Υ.Ο.Δ.Δ.), όπως
τροποποιήθηκε με τις υπ' αριθμ. 23070/14-10-2013
(Φ.Ε.Κ. 511/Υ.Ο.Δ.Δ.) και 15831/15-07-2014 (Φ.Ε.Κ. 446/
Υ.Ο.Δ.Δ.) και 647/13-01-2015 (Φ.Ε.Κ. 30/Υ.Ο.Δ.Δ.) όμοιες
αποφάσεις.
11. Την υπ' αριθμ. πρωτ. Ε.Ο.Τ. 12238/17.07.2013 αίτηση του Ιωάννη Μπαλαλά του Δημητρίου και Νικόλαου
Μπαλαλά του Δημητρίου, με το συνημμένο φάκελο δικαιολογητικών.
12. Τη σύμφωνη γνώμη της Επιτροπής Προστασίας
Ιαματικών Φυσικών Πόρων (ΕΠΙΦΠ) για την αναγνώριση
του φυσικού πόρου «νερό πηγής Ιωάννη και Νικόλαου
Μπαλαλά στα Λουτρά Αιδηψού» ως ιαματικού (Γνωμοδότηση της 14ης συνεδρίασης /23-07-2014 της ΕΠΙΦΠ).
13. Την με αριθμ. πρωτ. Ε.Ο.Τ. 276/02-03-2016 (αριθμ.
πρωτ. Υπ. 4625/08-03-2016) πρόταση Ε.Ο.Τ. σύμφωνα με
την παρ. 1 του άρθρου 5 του Ν.3498/2006 (ΦΕΚ 230/Α).
14. Το τοπογραφικό διάγραμμα σε κλίμακα 1:1000
του μηχανικού Δομικών Έργων Νικόλαου Δ. Παπαδιώτη, εγκεκριμένο από το Τμήμα Μελετών και Τεχνικών
Έργων της Διεύθυνσης Τουριστικών Επενδύσεων του
Υπουργείου Οικονομίας, Ανάπτυξης και Τουρισμού ως
προς την ορθότητα της θέσης του ιαματικού φυσικού πόρου σύμφωνα με τις συντεταγμένες που αναγράφονται
στη γνωμοδότηση της 14ης συνεδρίασης /23-07-2014
της ΕΠΙΦΠ.
15. Το άρθρο 90 «Έλεγχος των δαπανών που προκαλούν οι κανονιστικές διοικητικές πράξεις» του Κώδικα
Νομοθεσίας για την Κυβέρνηση και τα κυβερνητικά
όργανα, που κυρώθηκε με το άρθρο πρώτο του Π.δ.
63/2005  (Φ.Ε.Κ. 98/Α')  «Κωδικοποίηση της νομοθεσίας
για την Κυβέρνηση και τα Κυβερνητικά όργανα» .
16. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Μαΐου 2016
ΤΕΥΧΟΣ  ΔΕΥΤΕΡΟ
Αρ. Φύλλου 1483
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1483/25.05.2016
Άρθρο 1
Αναγνώριση Φυσικού Πόρου ως Ιαματικού
Αναγνωρίζεται ως ιαματικός ο φυσικός πόρος «νερό
πηγής Ιωάννη και Νικόλαου Μπαλαλά στα Λουτρά Αιδηψού» που βρίσκεται στον οικισμό Λουτρών Αιδηψού,
του Δήμου Ιστιαίας - Αιδηψού στην Π.Ε. Ευβοίας της Περιφέρειας Στερεάς Ελλάδας, με συντεταγμένες σημείου
φυσικής ανάβλυσης Ι.Φ.Π.: Χ=417553,27, Υ=4300940,35,
Ζ=53. (ΕΓΣΑ 87)
Άρθρο 2
Χαρακτηριστικά και Ιδιότητες Ιαματικού Φυσικού Πόρου
1. Ο φυσικός πόρος «νερό πηγής Ιωάννη και Νικόλαου
Μπαλαλά στα Λουτρά Αιδηψού» έχει θερμοκρασία 55°C,
ηλεκτρική αγωγιμότητα 42262 μS/cm, ενεργό οξύτητα (pH)
7,5, ραδιενεργά στοιχεία (μ.ο. μετρήσεων): ραδόνιο (Rn)
111 ± 8 Bq/I, ράδιο (Ra) 3,1 ± 0,2 Bq/I, ουράνιο(υ) < 1 Bq/I,
χημικά στοιχεία: χλώριο (CI), νάτριο (Na), ασβέστιο (Ca),
κάλιο (Κ), φθόριο(Ρ), στρόντιο (Sr), βρώμιο (Br), σίδηρος
(Fe), βόριο (Β) και αέρια: διοξείδιο του άνθρακα (CO2).
Η παροχή σε κυβικά μέτρα ανά ώρα: 6. Ο φυσικός πόρος χαρακτηρίζεται και ταυτοποιείται ως: υπέρθερμο
μεταλλικό, χλωριούχο, νατριούχο, ασβεστούχο, καλιούχο, σιδηρούχο, φθοριούχο, στροντιούχο, βρωμιούχο,
βοριούχο, ασθενώς ανθρακούχο, υπερτονικό,  ασθενώς
ραδιενεργό ιαματικό νερό.
2. Τρόπος χρήσεως: λουτροθεραπεία. Ενδείκνυται για
νοσήματα μυοσκελετικού και νευρικού συστήματος, περιφερικές αγγειακές παθήσεις, δερματοπάθειες.
Αντενδείκνυται για κακοήθη και μολυσματικά νοσήματα, καρδιοπάθειες, νεφρική και ηπατική ανεπάρκεια,
ανοσοκαταστολή.
Άρθρο 3
Τοπογραφικό διάγραμμα
Συνδημοσιεύεται με την παρούσα απόφαση σε φωτοσμίκρυνση το από Μάιο 2013 τοπογραφικό διάγραμμα
σε κλίμακα 1:1000 του μηχανικού Δομικών Έργων Νικόλαου Δ. Παπαδιώτη, το οποίο έχει εγκριθεί και θεω-
ρηθεί από το Τμήμα Μελετών και Τεχνικών Έργων της
Διεύθυνσης Τουριστικών Επενδύσεων του Υπουργείου
Οικονομίας, Ανάπτυξης και Τουρισμού στις 29-12-2014
ως προς την ορθότητα της θέσης του ιαματικού φυσικού
πόρου «νερό πηγής Ιωάννη και Νικόλαου Μπαλαλά στα
Λουτρά Αιδηψού».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 13 Μαΐου 2016
Η Αναπληρώτρια Υπουργός
ΕΛΕΝΑ ΚΟΥΝΤΟΥΡΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1483/25.05.2016
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1483/25.05.2016

[Source: 20160201483.pdf | Tokens: 5660]